stanford-oval/wikipedia huggingface dataset:
Rullaluistelu
Tanssirullaluistelu > LA/Cali skating

Los Angelesin ja Eteläisen-Kalifornian rullaluistelutyyliin vaikuttaa rullaluistimet, joissa on erittäin pienen kokoiset puusta, savesta tai lasikuidusta tehdyt renkaat, jotka liukuvat todella paljon. Nämä rullaluistimet on hyvin pitkälti tilaustyönä tehtyja rullaluistimia, yleisesti LA-tyylin harrastajat yleensä hankkivat Stacy Adams -merkkiset buutsit tai pukukengät, joihin kiinnitetään ohuempi pleitti, kuin normaaleihin quad-rullaluistimiin, näissä pleiteissä ei ole lainkaan jam plug tai toe-stop jarrun asennuskohtaa. Tsekkaa kustomoidut LA/Cali rullaluistimet linkistä: https://sk8fanatics.com/index.htm
LA-tyylin rullaluisteluun kuuluu olennaisesti takaperin luistelu, liu’uten liikkuminen, pariluistelu ja usean ihmisen muodostama ympyrä, joka rullaluistelee ympyrään samalla, kun kierretään ympäri rullaluistelukaukalossa westcoast hip-hop musiikin tahdissa.
Tanssirullaluistelu > NY/NJ style

New York/New Jersey tyylissä house-musiikki toimii tunnusmusiikkina ja antaa pomppivan rytmin rullaluistelijoiden askelluksille ja luistelulle. Kyseisessä tyylissä on pääasiassa kaksi eri tapaa luistella:
Paritanssi: Parin kanssa rullaluistelu (partner skating) tapahtuu keskellä kaukaloa, joko kahdeksikon tai ympyrän muotoon luistellessa. NY/NJ paritansille ominaista on erilaiset pivotit ja käännökset, sekä käsien alta ylitykset ja alitukset.
Trains N Trios: Trios rullaluistelussa kolme henkilöä rullaluistelee yhdessä pitäen toisistaan käsistään tehden suunnan ja puolen vaihdoksia. Trains rullaluistelussa sama homma, mutta ihmisiä on enemmän jotka pitävät toisiaan käsistä. Semmoinen kuuden henkilön muodostama "juna" on mukava, parhaimmillaan yhdessä junassa voi olla 12-13 henkeäkin.
Tanssirullaluistelu > Ohio stride

Ohio Stride tyylin alku syntyi Dayton, Ohiossa noin 1960- ja 1970-luvun paikkeilla. Rullaluistelutyyliin vaikutti kovasti vahvasti alueella vaikuttanut funk-musiikin asema ja paikalliset artistit mm. Ohio Players, Bootsy Collins, Zapp ja Lakeside. Stride-tyylissä askelletaan eteenpäin musiikin tahdissa, polvet toimivat ikään kuin pomppivina jousina, joka antaa Striden sen ominaispiirteen.
Tanssirullaluistelu > Fast Backwards (Philadelphia)

Kuten tyylin nimestä voi arvata rullaluistelu tapahtuu takaperin erittäin kovassa vauhdissa nopeatempoisen musiikin tahtiin. Rullaluistelu takaperin tapahtuu joko soolona tai esim. viiden hengen porukassa, jossa pidetään toisistaan kiinni laittamalla käsi toisen kynkkään.
Tanssirullaluistelu > Snapping (DMV area)

Snapping on Maryland-Baltimore-Washington D.C:n alueen oma aluekohtainen tyyli, jossa kaksi henkilöä luistelevat yhdessä, taaimmainen tukihenkilönä ja etummainen Snap-liikkeiden tekijänä. Etummainen pitää takana olevan luistelijan ranteesta kiinni, kun hän tekee puolipivotteja tai täyspivotteja, sekä hyppyjä. Temppujen tekijä irroittaa hetkellisesti kätensä tukihenkilön ranteesta tehdessään esim. 360-asteen käännöksiä.
Tanssirullaluistelu > St. Louis smooth skating/gliding & ballroom skating

St. Louis tyylin rullaluistelu näyttää silkinpehmeältä hidastuskohtaukselta elokuvassa. Liikkeet tehdään hitaasti ja hallitusti hitaampitempoisen RnB & Hip-Hop musiikin tahtiin joko yksin, kahdestaan tai kolmistaan. Ballroom rullaluistelutanssi on intiimimpi paritanssi, jossa yleensä mies ja nainen tanssivat lähekkäin kädet asetettuna vyötäröille, tehden erilaisia pyörähdyksiä ja liukuja miehen johdolla.
Jam skating

Jam skating rullaluistelutyyliin juontavat juurensa 1970-luvun aikaan, jolloin jam-rullaluistelijat luistelivat korkeavartisilla rullaluistimilla. 1980-luvulla markkinoille tulivat matalavartiset jam-rullaluistimet, jotka vakiinnuttivat asemansa jam ja shuffle rullaluistelijoiden keskuudessa.
Luistimissa ei ole toe stoppia vaan jam plug, sekä renkaat ovat leveämpiä, jotka mahdollistavat paremman pidon kovassa vauhdissa. Shuffle Skating: Rullaluistelua kaukalon ympäri vastapäivään erittäin kovassa vauhdissa, askellukset ja liikkeet tapahtuvat musiikin tahtiin.
Rexing: Rexing -tyyli on paritanssi, jossa rullaluistellaan taaksepäin aaltoillen laidasta laitaan, yleensä mies on se "vievä" partneri, joka on kaukalon seinustan puolella, sekä pysyy hieman naisen takana. Nainen asettaa oikean kätensä vyötärölle ja näin jää käsikynkkä tilaa naisen oikealle puolelle, mies sujauttaa kätensä naisen käsikynkän läpi ja pitää naisen kädestä kiinni kyynärluun kohdalta. Vasemalla kädellä mies pitää naisen vasemmasta kädestä kiinni, nämä kädet sijaitsevat edessä rintakehän tasolla.
Spot rexing: Soolona tai ryhmänä (ei käsikkäin, kuten rexingissä), rullaluistellaan aaltomaisesti taaksepäin vaihtaen suuntia. Spot on nimessä siksi, koska liikettä tehdään ns. paikoillaan yhdellä alueella, eikä kierretä ympäri rullaluistelukaukaloa, kuten rexingissä
Footwork: Jaloilla tehdyt tanssiliikkeet ja sarjat esim. Crab Legs, 2-Step ja Strut Walk. Näitä liikkeitä tehdään rullaluistelukaukalon sisäosassa.
Power moves: ovat vaativia akrobaattisia liikkeitä, jotka myös mielletään yleisesti Breakdance-tanssiksi. Jotkut liikkeistä ovat periytyneet voimistelusta tai kamppailulajeista. Liikkeitä ovat mm. Windmill, Jackhammer, sekä Flares
Floorwork: Liikkeiden toteuttaminen lattialla käsien ollen maassa, nämä liikkeet ovat tunnusomaisia breakdance-liikkeitä
Spot Rexing, Footwork, Power moves ja Floorwork, voidaan niputtaa yhteen Jam skatingiksi tai vaan Middleworkiksi.
Matkaluistelu

Matkaluistelua harrastetaan niin maratonluistimilla kuin tavallisillakin inline-luistimilla. Maratonluistimilla luistelu sujuu kevyemmin, koska suuremmat renkaat ja pidempi kisko sekä vakauttavat menoa että helpottavat nopeaa etenemistä. Lopputuloksena matka taittuu nopeasti ja vähällä vaivalla. Sauvojen käyttäminen tekee liikunnasta monipuolisempaa useamman lihasryhmän työskennellessä etenemisen helpottamiseksi. Ratakilpailuissa rullaluistelumatkoja on 200 metrin aika-ajosta 20 000 metrin pudotus- ja pistekilpailuihin.
Aiheesta muualla

Kuvia tai muita tiedostoja aiheesta rullaluistelu Wikimedia Commonsissa
Suomen Luisteluliiton rullaluistelusivu
Liikenneturvan sivu rullaluistelun turvallisuudesta (Arkistoitu – Internet Archive)
Rullaluisteluseura Katukiitäjät ry
SuomiSk8Fam
Rullaluistelun Ilosanoma blogi
Recreational quad-rullaluistimet, Moxi.
Maratonluistimet
Quad-rullaluistelija roller skate discossa
Jam skate rullaluistelija
Maratonluistelijoita Berliinin maratonilla vuonna 2008
Sortavalan rovastikunta

Sortavalan rovastikunta oli yksi Suomen evankelis-luterilaisen kirkon Viipurin hiippakunnan neljästätoista rovastikunnasta. Rovastikuntaan kuuluivat Sortavalan kaupunki- ja maaseurakunta sekä Harlun, Ruskealan, Impilahden, Salmin, Soanlahden ja Suojärven seurakunnat. Lääninrovastina vuosina 1884-1910 toimi Alexander Gustaf Walle. Lähes koko rovastikunnan alue luovutettiin Neuvostoliitolle vuosina 1940 ja 1944, vain pieni alue Soanlahden seurakuntaan kuuluneesta Korpiselän rukoushuonekunnan länsiosasta jäi Suomen puolelle. Tämä alue liitettiin sotien jälkeen Joensuun rovastikunnan Tuupovaaran seurakuntaan ja Kuopion hiippakuntaan.
Sinne ainiaaksi jään

| Sinne ainiaaksi jään Arja Havakka |
| --- | --- | --- |

Studioalbumin tiedot
 Julkaistu: 1996
 Formaatti: CD
 Tyylilaji: iskelmä
 Levy-yhtiö: AXR Music
Arja Havakan muut julkaisut
| Lokki 1995 | Sinne ainiaaksi jään 1996 | Muistot ei kuole koskaan 1999 |
Sinne ainiaaksi jään on suomalaisen iskelmälaulaja Arja Havakan vuonna 1995 julkaistu, toinen studioalbumi.
Kappaleet

Sinne ainiaaksi jään – 3.49
Tuuli tunteet herättää – 2.56
Kaksi valkeaa laivaa – 4.05
Kastanjapuu – 3.53
Jäähyväistango – 2.57
Aamu toi ilta vei – 3.39
Sydän rakastaa – 3.51
Yön yli jääthän – 3.08
Salainen rakkaus – 2.47
Kyyneleet – 3.33
Aina toisensa on heillä – 3.37
Rakkauden kellot – 3.55
Vain yksi maa – 4.32
Häälauantai – 2.52
Slide Away (Miley Cyrusin kappale)

| ”Slide Away” Miley Cyrus |
| --- | --- | --- |

Singlen tiedot
 Julkaistu: 16. elokuuta 2019
 Formaatti: digitaalinen lataus, suoratoisto
 Tuottaja(t): Andrew Wyatt, Mike Will Made It
 Tyylilaji: pop
 Kesto: 03.53
 Levy-yhtiö: RCA Records
Miley Cyrusin muut singlet
| ”On a Roll” 2019 | ”Slide Away” 2019 | ”Don’t Call Me Angel” 2019 |
Slide Away on yhdysvaltalaislaulaja Miley Cyrusin musiikkikappale. Sen julkaisi RCA Records digitaalisesti ladattavana ja suoratoistettavana singlenä 16. elokuuta 2019. Kappale tulee olemaan osa Cyrusin tulevaa seitsemättä, She Is Miley Cyrus -studioalbumia. Kappaleen ovat sanoittaneet Cyrus, Alma, sekä sen tuottajat Andrew Wyatt ja Mike Will Made It. Sanoiltaan kappale kertoo parisuhteen heikkenemisestä ja niitä on vertailtu hyvin paljon Cyrusin sekä hänen ex-aviomiehensä Liam Hemsworthin avioeroon.
Kappaleen musiikkivideon ohjasi Alexandre Moors ja se julkaistiin 6. syyskuuta 2019. ”Slide Away” oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Latviassa, Liettuassa, Skotlannissa, Slovakiassa, Sveitsissä, Tšekissä ja Uudessa-Seelannissa sekä kolmenkymmenen parhaan joukkoon Irlannissa, Kanadassa, Kreikassa, Norjassa ja Unkarissa. Lisäksi se on myynyt Australiassa platinaa 70 000 kappaleen myynnillään.
Käännös suomeksi
Voimistelu kesäolympialaisissa 2020 – naisten trampoliini

Naisten trampoliini Tokion olympialaisissa 2020 kilpaillaan 30. heinäkuuta 2021 Ariake Gymnastics Centressä. Kilpailuun osallistuu 16 voimistelijaa.
Karsinnat

Olympiaturnaukseen pääsee 16 voimistelijaa. Näistä kahdeksan valitaan MM-kilpailuissa 2019 siten, että yksi maa voi saada korkeintaan yhden maapaikan MM-kilpailujen kautta. Jokaisen maanosan mestaruusturnauksista valitaan yksi urheilija. Isäntämaa Japanille myönnetään yksi kiintiöpaikka joko miesten tai naisten kilpailuun, jos sen urheilijat eivät pääse muita karsintareittejä pitkin olympialaisiin. Samoin olympialaisiin kutsutaan yksi urheilija joko miesten tai naisten kilpailuun. Loput paikat täytetään trampoliinivoimistelun World Cup Seriesissä. Yksi maa voi saada korkeintaan kaksi maapaikkaa.
Karsinnat > Karsiutuneet maat

| Karsintatapa | Paikat | Maat |
| --- | --- | --- |
| Isäntämaa | 0 |  |
| MM-kilpailut 2019 | 6 |  Iso-Britannia    Japani    Kanada    Kiina    Ranska    Venäläiset olympiaurheilijat |
| Aasian-mestaruuskilpailut | 1 | Ei käytetty |
| Afrikan-mestaruuskilpailut | 1 |  Egypti |
| Amerikan-mestaruuskilpailut | 1 | Ei käytetty |
| Euroopan-mestaruuskilpailut | 1 | Ei käytetty |
| Oseanian-mestaruuskilpailut | 1 | Ei käytetty |
| World Cup Series | 8 |  Kiina    Japani    Iso-Britannia    Venäläiset olympiaurheilijat    Yhdysvallat    Uusi-Seelanti    Australia    Meksiko   |
| Kutsu | 0–1 |  |
| Käyttämätön paikka | 1 |  Samantha Smith (CAN) |
Karsinnat > Osallistuvat urheilijat

| Maa | Paikat | Voimistelijat |
| --- | --- | --- |
Kilpailu

Kilpailu koostuu kahdesta osasta, karsinnoista ja loppukilpailusta. Karsinnat koostuvat vapaavalintaisesta sarjasta ja pakollisesta sarjasta. Karsintojen kahdeksan parasta voimistelijaa pääsee loppukilpailuun, joka koostuu vain vapaavalintaisesta sarjasta.
Kilpailu > Karsinnat

| Sijoitus | Urheilija | Vapaa | Pakollinen | Rangaistuspisteet | Yhteensä |
| --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.:
Kilpailu > Loppukilpailu

| Sijoitus | Urheilija | Pisteet | Rangaistuspisteet | Yhteensä |
| --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.:
Slide (kappale)

| ”Slide” Calvin Harris ft>  Frank Ocean & Migos |
| --- | --- | --- |

Singlen tiedot
 Albumilta: Funk Wav Bounces Vol. 1
 Äänitetty : 2016; God's Eyes (Los Angeles); Chalice Recording (Los Angeles)
 Julkaistu: 23. helmikuuta 2017
 Formaatti: digitaalinen lataus, suoratoisto, 12"
 Tuottaja(t): Calvin Harris
 Tyylilaji: nu-disco, chillwave
 Kesto: 03.50
 Levy-yhtiö: Sony Music
Calvin Harrisin muut singlet
| ”My Way” 2016 | ”Slide” 2017 | ”Heatstroke” 2017 |
Frank Oceanin muut julkaisut
| ”Nikes” 2016 | ”Slide” 2017 | ”Chanel” 2017 |
Migosin muut julkaisut
| ”T-Shirt” 2017 | ”Slide” 2017 | ”Gucci On My” 2017 |
Slide on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaislaulaja Frank Ocean sekä yhdysvaltalainen muusikkotrio Migos. Sen julkaisi Sony Music Harrisin viidennen, Funk Wav Bounces Vol. 1-studioalbumin johdantosinglenä 23. helmikuuta 2017. Kappaleen sanoittivat kaikki sen esittäjät, joista Harris myös tuotti sen. "Slide" on lajityypiltään lämpimänsävyinen nu-disco kappale, joka yhdistelee myös hip hoppia ja tanssimusiikkia.
"Slide" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa, Isossa-Britanniassa, Portugalissa, Skotlannissa, Slovakiassa, Tanskassa ja Uudessa-Seelannissa. Kappale on myynyt Australiassa ja Yhdysvalloissa kolminkertaista platinaa.
Käännös suomeksi
Siġġiewi

| Siġġiewi Is-Siġġiewi (maltaksi) |
| --- | --- |

 lippu:  vaakuna
 Siġġiewi Maltan kartalla.
 Koordinaatit: 35°51′15″N, 14°26′18″E 
Valtio:   Malta
Hallinto:  
 – Pormestari:  Dominic Grech (PL)
Pinta-ala:  
 – Kokonaispinta-ala:  19,9 km²
Väkiluku (2019)  (arvio):  8 721
 – Väestötiheys:  440 as./km²
Aikavyöhyke:  UTC+1
 – Kesäaika:  UTC+2
Motto::  "Labore et Virtute"
 
 viralliset sivut 
Infobox OKVirheellinen NIMI-arvo: 
Siġġiewi (maltaksi Is-Siġġiewi) on kaupunki Maltalla. Sen asukasluku oli 8 721 vuonna 2019. Siġġiewi on pinta-alaltaan Maltan kolmanneksi suurin kunta Rabatin ja Mellieħan jälkeen.
Siġġiewi sai muodollisen kaupungin statuksen vuonna 1797.
Aiheesta muualla

Kuvia tai muita tiedostoja aiheesta Siġġiewi Wikimedia Commonsissa
Maltan kaupungit
Birgu
Cospicua
Mdina
Qormi
Victoria
Senglea
Siġġiewi
Valletta
Żabbar
Żebbuġ
Żejtun
Maltan kunnat
| --- | --- |
Malta:  Attard · Balzan · Birgu · Birkirkara · Birżebbuġa · Cospicua · Dingli · Fgura · Floriana · Għargħur · Għaxaq · Gudja · Gżira · Ħamrun · Iklin · Senglea · Kalkara · Kirkop · Lija · Luqa · Marfa ·  Marsa · Marsaskala · Marsaxlokk · Mdina · Mellieħa · Mġarr · Mosta · Mqabba · Msida · Mtarfa · Naxxar · Paola · Pembroke · Pietà · Qormi · Qrendi · Rabat · Safi · St. Julian's · San Ġwann · St. Paul's Bay · Santa Luċija · Santa Venera · Siġġiewi · Sliema · Swieqi · Tarxien · Ta' Xbiex · Valletta · Xgħajra · Żabbar · Żebbuġ · Żejtun · Żurrieq
Gozo:  Fontana · Għajnsielem · Għarb · Għasri · Kerċem · Munxar · Nadur · Qala · San Lawrenz · Sannat · Victoria (Rabat) · Xagħra · Xewkija · Żebbuġ
Sergei Muravjov-Apostol

Sergei Muravjov-Apostol
Sergei Ivanovitš Muravjov-Apostol (ven. Сергей Иванович Муравьёв-Апостол; 9. lokakuuta (J: 28. syyskuuta) 1796 Pietari – 25. heinäkuuta (J: 13. heinäkuuta) 1826 Pietari) oli venäläinen tasavaltalaismielinen upseeri, joka teloitettiin dekabristikapinan yhteydessä.
Muravjov-Apostol oli diplomaatin ja kirjailijan poika, joka oli rintamalla puolustamassa Venäjää Napoleonin sotaretkeä vastaan 1812. Siinä yhteydessä hän kuuli Euroopassa syntyneestä tasavaltalaisliikkeestä. Sotatoimien päätyttyä hän liittyi tasavaltaa ja perustuslakia puuhaavaan salaseuraan, osallistui Dekabristikapinaan ja teloitettiin yhtenä sen johtohahmoista.
Viola (yhtye)

| Viola> Tiedot |
| --- | --- |
Toiminnassa:  1999–2011
Tyylilaji:  disko, pop, goottirock
Kotipaikka:  Helsinki, Suomi
Laulukieli:  englanti
Jäsenet:  Riku Kärkkäinen, laulu, kitara   Tommi Forsström, rummut, basso, ohjelmointi  
Entiset jäsenet:  Anu, kosketinsoittimet (2000–2005)  Esa, basso (1999–2005)  Ville, kitara (1999–2000) 
Levy-yhtiö:  If Society, 2001–   Jupiter, 2007–  
Aiheesta muualla
www.pophurts.com / www.violamusicclub.com
Infobox OKNimi-testi OK: 
Viola oli suomalainen popyhtye, joka soitti tummasävyistä diskopoppia. Yhtye perustettiin vuosituhannen vaihteessa ja se julkaisi viisi pitkäsoittoa. Joulukuussa 2011 yhtye ilmoitti lopettavansa toimintansa.
Violan Bääbs-artistille säveltämä kappale You Don't Know Tomorrow kilpaili vuoden 2010 Euroviisujen Suomen semifinaaleissa, johon kappale valittiin laulukilpailun avoimesta sarjasta.
Viola Music Club

Helmikuussa 2009 Viola ilmoitti luopuvansa fyysisten äänitteiden julkaisemisesta ja alkavansa julkaisemaan musiikkiaan yksinomaan ilmaiseksi verkossa, osoitteessa Violamusicclub.com (Arkistoitu – Internet Archive). Koko yhtyeen siihenastinen diskografia vapautettiin ilmaisjakeluun 20. helmikuuta 2009 ja 1. huhtikuuta 2009 alkaen yhtye julkaisi yhden kappaleen kuukausittain ilmaiseksi. Viimeiseksi julkaistuksi kappaleeksi jäi "Goodbye Viola" joulukuussa 2011.
Diskografia > Albumit

Tearcandy (2004)
Melancholydisco (2005)
Anything Can Stop Us (2005)
Wonderabilia (2007)
Melancholydisco 2 (2008)
Diskografia > EP:t ja singlet

Only Pop Music Can Break Your Heart (2001)
Escapist Pioneers (2002)
Acoustic Romantic 45 for the Jukebox in Your Heart (2003)
Viola & Iconcrash (yhdessä Iconcrashin kanssa,  2004)
A Christmas 45 For You 7" (2004)
Diskografia > Verkkojulkaisut

1.4.2009 Cute Destroyer (Arkistoitu – Internet Archive)
1.5.2009 Nobodylovers (Arkistoitu – Internet Archive)
1.6.2009 A Decade (Arkistoitu – Internet Archive)
1.7.2009 Shimmery Summery (Sha-La-La Love) (Arkistoitu – Internet Archive)
1.8.2009 Oh How You Dance (Arkistoitu – Internet Archive) (cover-versio TV-resistori -yhtyeen kappaleesta 'Näen tanssivan sun uudestaan')
1.9.2009 Sea Curtain (Arkistoitu – Internet Archive)
1.10.2009 Beautiful Lost Things (Arkistoitu – Internet Archive)
1.11.2009 No Connection (Arkistoitu – Internet Archive)
1.12.2009 This Year It Will Be Different (Arkistoitu – Internet Archive)
1.1.2010 2010s (Maybe The World Won't End) (Arkistoitu – Internet Archive)
1.2.2010 Heart Breaks Into A Song (Arkistoitu – Internet Archive)
1.3.2010 Fade To White (Arkistoitu – Internet Archive)
1.4.2010 Chaos Shall Reign (Arkistoitu – Internet Archive)
1.5.2010 Leave It All Again (feat. Bääbs) (Arkistoitu – Internet Archive)
1.6.2010 Popsicle Summer (Arkistoitu – Internet Archive)
1.7.2010 Neon Lightning (Arkistoitu – Internet Archive)
1.8.2010 Traitor On The Inside (Arkistoitu – Internet Archive) (cover-versio Red Carpet -yhtyeen kappaleesta)
1.9.2010 Puppies In The Rain (Arkistoitu – Internet Archive)
1.10.2010 Le Formule Du Bonheur (Arkistoitu – Internet Archive)
1.11.2010 Astromelancholia (Arkistoitu – Internet Archive)
1.12.2010 Wayne Coyne, Be Our Santa Claus (Arkistoitu – Internet Archive)
Aiheesta muualla

Yhtyeen viralliset sivut (Arkistoitu – Internet Archive) (englanniksi)
Viola Discogs-sivustolla (englanniksi)
Viola – Tunteellista, suureellista ja sähäkkääkin tähtiintuijottelua (haastattelu Desibeli.netissä)
Violan tuotanto Jamendossa (Arkistoitu – Internet Archive)
Signs

| Signs |
| --- | --- |

Ohjaaja:  M. Night Shyamalan
Käsikirjoittaja:  M. Night Shyamalan
Tuottaja:   Frank Marshall  Sam Mercer  M. Night Shyamalan 
Säveltäjä:  James Newton Howard
Kuvaaja:  Tak Fujimoto
Leikkaaja:  Barbara Tulliver
Pukusuunnittelija:  Ann Roth
Pääosat:   Mel Gibson  Joaquin Phoenix  Rory Culkin  Abigail Breslin 
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  InterCom Netflix
Ensi-ilta:  2. elokuuta 2002
Kesto:  106 minuuttia
Alkuperäiskieli:  englanti
Budjetti:  72 miljoonaa dollaria
Tuotto:  408,2 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Signs on vuonna 2002 ensi-iltansa saanut jännityselokuva. Elokuvan ohjasi M. Night Shyamalan ja sen pääosissa ovat Mel Gibson ja Joaquin Phoenix.
Juoni

Elokuva kertoo entisestä papista Graham Hessistä, joka menetti uskonsa Jumalaan vaimonsa kuoltua auto-onnettomuudessa. Papin virka on vaihtunut maanviljelijäksi ja hän asustelee maatilalla ja elää rauhallista elämää kahden lapsensa, Bonin ja Morganin sekä veljensä Merrillin kanssa. Maatilan rauha rikkoontuu eräänä yönä, kun pellolle ilmestyy peltokuvioita. Samanlaisia kuvioita alkaa ilmestyä lisää sekä Hessin pellolle että ympäri maailmaa. Aluksi Graham epäilee kuvioita petokseksi, mutta pienet merkit alkavat todistaa jotain muuta.
Rooleissa

| 0 | 1 | 2 |
| --- | --- | --- |
|  Mel Gibson  | … |  Graham Hess   |
|  Joaquin Phoenix  | … |  Merrill Hess   |
|  Rory Culkin  | … |  Morgan Hess   |
|  Abigail Breslin  | … |  Bo Hess   |
|  Cherry Jones  | … |  Caroline Paski   |
|  M. Night Shyamalan  | … |  Ray Reddy   |
|  Patricia Kalember  | … |  Colleen Hess   |
|  Ted Sutton  | … |  SFC Cunningham   |
|  Merritt Wever  | … |  Tracey Abernathy   |
Aiheesta muualla

Signs Internet Movie Databasessa (englanniksi)
Yannick Dalmas

| Yannick Dalmas |
| --- | --- |

Henkilötiedot
Kansalaisuus:   ranskalainen
Formula 1 -ura
Aktiivivuodet:  1987–1990, 1994
Talli(t):  Larrousse, AGS
Kilpailuja:  49 (24 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Meksikon Grand Prix 1987
Viimeinen kilpailu:  Portugalin Grand Prix 1994
Yannick Dalmas (s. 28. heinäkuuta 1961 Le Beaussetissä, Toulonissa, Ranskassa) on ranskalainen kilpa-autoilija, nelinkertainen Le Mansin 24 tunnin ajon voittaja ja entinen Formula 1 -kuljettaja.
Uran alku

Dalmas aloitti moottoriurheilu-uransa motocrossin parissa, mutta loukkasi jalkansa ja joutui siirtymään nelipyöräisiin. Hän voitti vuonna 1982 Marlboro Cherche un Pilote -sarjan mestaruuden ja siirtyi seuraavaksi kaudeksi Ranskan Formula Renault -sarjaan, missä sijoittui heti tulokaskaudellaan kolmanneksi ja voitti seuraavana vuonna sarjan mestaruuden. Kaudeksi 1985 hän siirtyi Ranskan Formula 3 -luokkaan ORECA-talliin, missä sijoittui tulokaskaudellaan toiseksi kokeneemman tallitoverinsa Pierre-Henri Raphanelin takana. Seuraavalla kaudella hän voitti kuusi kauden 11:stä kilpailusta ja sarjan mestaruuden. Samaisella kaudella hän voitti myös Monacon F3-kisan.
Kesken kauden 1986 Dalmas siirtyi Formula 3000:siin, ja jatkoi sarjassa kaudella 1987. Kuitenkin kauden toisessa osakilpailussa Vallelungassa hän joutui onnettomuuteen, missä loukkaantui ja joutui jättämään yhden osakilpailun välistä. Dalmas palasi takaisin Paun katuradalla järjestettyyn osakilpailuun ja nousi voittajana korkeimmalle korokkeelle. Dalmas voitti myös Espanjan Jaramassa käydyn kilpailun ja sijoittui loppupisteissä viidenneksi Stefano Modenan, Luis Pérez Salan, Roberto Morenon ja Mauricio Gugelminin takana.
Formula 1 -ura

Dalmas debytoi Formula 1 -sarjassa kaudella 1987 Meksikon Grand Prix'ssa Lolalla, jossa sijoittui yhdeksänneksi. Hän ajoi kauden aikana kaikkiaan kolme kilpailua, joista kauden päätöskilpailussa Australian Grand Prix'ssa sijoittui viidenneksi, mikä herätti lupauksia loistavasta tulevaisuudesta F1-sarjassa. Kyseisestä kilpailusta hän ei kuitenkaan saanut pisteitä, koska talli oli ilmoittanut kaudelle 1987 ainoastaan yhden auton ja hän ajoi kilpailuun tuodulla toisella autolla.
F1-kaudelle 1988 Dalmas teki sopimuksen Larrousse-tallin kanssa. Kausi oli kuitenkin vaikea ja auto huono, ja huipentui legioonalaistautiin, jonka vuoksi hän joutui jättämään kauden päätösosakilpailun väliin. Hän jatkoi Larroussella myös seuraavalla kaudella, mutta sai potkut kauden puolivälissä. Sittemmin hän jatkoi uraansa AGS:llä aina kauden 1990 loppuun saakka kuitenkaan saavuttamatta pistettäkään.